stanford-oval/wikipedia huggingface dataset:
Richard Wysocki
Saavutukset > Disc Golf Pro Tour

Disc Golf Pro Tour Championship
Voitto 2017
Kolmas 2018
Turnausvoitot
San Fransisco Open 2019
Ledgestone Insurance Open 2020 ja 2021
Jonesboro Open 2021
The Preserve Championship 2021
Kambodža kesäparalympialaisissa 2008

Kambodža osallistui Pekingin kesäparalympialaisiin vuonna 2008 yhden urheilijan joukkueella. Kyseessä oli maan kolmas esiintyminen paralympialaisissa.
Joukkue > Yleisurheilu

Kim Vanna - Miesten 100 ja 200 metrin juoksut (Luokka: T44)
Richard Grupe

| Richard Grupe> Henkilötiedot |
| --- | --- |
Syntynyt: 8. lokakuuta 1915 Hampuri, Saksa
Kuollut: 5. elokuuta 1998 (82 vuotta) Los Angeles, Kalifornia, Yhdysvallat
Kansalaisuus:  Saksa
Nyrkkeilijä
Pituus:  191 cm
Painoluokka:  raskassarja
Ammattilaistilastot
Ottelut:  40
Voitot:  26
Tappiot:  6
Ratkaisemattomat:  8
Ei tuomiota/ mitätöity:  0
| Mitalit> Maa:   Saksa.Miesten amatöörinyrkkeily.EM-kilpailut  | Mitalit> Maa:   Saksa.Miesten amatöörinyrkkeily.EM-kilpailut  | Mitalit> Maa:   Saksa.Miesten amatöörinyrkkeily.EM-kilpailut  | Maa:   Saksa> Miesten amatöörinyrkkeily. |
| --- | --- | --- | --- |
|  Hopeaa | Breslau 1942 (epäv.) | raskassarja |  |
Richard Grupe (8. lokakuuta 1915 Hampuri, Saksa – 5. elokuuta 1998 Los Angeles, Kalifornia, Yhdysvallat) oli saksalainen nyrkkeilijä, jonka amatööriura ajoittui 1930-luvun lopulta 1940-luvun puoliväliin ja ammattilaisura 1940-luvun lopulta 1950-luvun alkupuolelle. Nyrkkeilyuran jälkeen hän jatkoi showpainijana ensin Saksassa ja sitten Yhdysvalloissa.
Ura

Richard Grupe vietti nuoruutensa Hampurissa, jossa hänen ensimmäinen palkkatyönsä oli leipurin työ. Hän siirtyi 1933 Hampurissa poliisin tehtäviin. Samalla hän sai harjoitella nyrkkeilyä poliisien omassa urheiluseurassa. Sodan aikana hän oli osan aikaa myös sotapoliisina pahamaineisessa Buchewaldin keskitysleirissä.
Ura > Amatöörinyrkkeilijä

Richard Grupe taisteli amatöörinä Berliinin olympialaisten edustuspaikasta, mutta hävisi tulevalle olympiavoittajalle Herbert Rungelle. Hän otteli amatöörinä sodana aikana, vaikka otteluiden määrä merkittävästi väheni loppuakseen sodan vuoksi kokonaan vuonna 1942. Tammikuussa 1942 hän saavutti amatöörinyrkkeilyn raskaansarjan Euroopan mestaruushopeaa hävitessään maanmiehelleen, tulevalle ammattinyrkkeilyn raskaansarjan Euroopan mestarille Hein ten Hoffille. Heti sodan jälkeen kisojen EM-arvo mitätöitiin, koska kyseessä oli ollut vain Saksan ja sen liittolaismaiden ja muutaman sotaa käymättömän maan turnaus. Sodan lopussa hän joutui muutamaksi viikoksi brittien vankileirille ja sen jälkeen maatilan töihin ennen vapautumistaan.
Ura > Ammattilaisnyrkkeilijä

Pian päättyneen maailmansodan jälkeen Grupe jatkoi kuitenkin ammattilaisena raskaassa sarjassa tammikuussa 1946. Kolmannessa ottelussaan  maaliskuussa 1946 hän kohtasi ammattilaisuraansa aloittavan Berliinin kisojen olympiavoittajan Herbert Rungen, jolle hän hävisi pistein. Raskaan sarjan Saksan mestaruudesta hän otteli 11. ottelussaan toukokuussa 1947, jossa hän koki toisen tappionsa titteliä puolustaneelle vuoden 1942 EM-vastustajalleen Hein ten Hoffille. Sen jälkeen Grupe jatkoi ammattilaisuraansa Saksassa, mutta ei päässyt titteliotteluihin. Herbert Runge oli hänelle tuttu vastustaja, sillä ammattilaisuralla Grupe otteli Rungea vastaan kaikkiaan neljä kertaa. Ura kesti lähes seitsemän vuotta, sillä viimeisen ottelunsa hän kävi joulukuussa 1952. Otteluita kertyi kaikkiaan 40, joissa tuli 26 voittoa, ratkaisemattomia kuusi ja tappioita kahdeksan.
Ura > Show-painija

Uransa jälkeen Grupe aloitti uransa showpainijana. Hän esiintyi Saksassa vuosina 1950-luvulla, mutta siirtyi 1950-luvun lopulla Yhdysvaltoihin. Siellä hän jatkoi vuosina 1960–1964 showpainijana ja käytti nimiä "Fritz von Homburg", "Red Grupe". Hänelle oli vuonna 1940 syntynyt poika Norbert, joka aikuistuttaan esiintyi Yhdysvalloissa näyttelijänimellä Wilhelm von Homburg.
Romanianpaimenpystykorva

| Romanianpaimenpystykorva> Avaintiedot |
| --- | --- |
Alkuperämaa:   Romania
Määrä:  Suomessa ei yhtään
Alkuperäinen käyttö:  paimen- ja vahtikoira
Nykyinen käyttö:  paimen-, rotta- ja vahtikoira
Muita nimityksiä:  Rumänische Hütespitz
FCI-luokitus:  ei
Ulkonäkö
Paino:  7–10 kg
Säkäkorkeus:  35 cm
Väritys:  kiharakarvainen: kaikki, kunhan valkoinen osuus ei ylitä 30 %; sileäkarvainen: puhtaanvalkoinen
Romanianpaimenpystykorva (rumänische hütespitz) on romanialainen koirarotu. Siitä on kaksi eri muunnosta, kiharakarvainen ja sileäkarvainen.
Ulkomuoto

Romanianpaimenpystykorvan rungon tulee olla korkeuttaan pidempi. Pää on pieni. Säkäkorkeus on noin 35 cm ja paino 7–10 kg.
Ulkomuoto > Kiharakarvainen

Korvat ovat kärjistään eteenpäin taittuneet, ja häntä voi olla selän päälle kiertynyt tai riippuva. Kaikki värit sallitaan kunhan valkoinen osuus eli ylitä 30 %.
Ulkomuoto > Sileäkarvainen

Korvat ovat pystyt ja koira kantaa häntänsä vaakasuorassa aina selän yli. Karvapeite tarjoaa suojaa sekä lämmintä että kylmää säätä vastaan. Väritys on puhtaanvalkoinen.
Luonne ja käyttäytyminen

Rotu on ystävällinen ja miellyttämishaluinen, mutta vaatii määrätietoista koulutusta. Se tulee hyvin toimeen lasten ja muiden koirien kanssa. Pienen koon ansiosta se soveltuu myös kaupunkiin. Sileäkarvaisella muunnoksella on kiharakarvaista suurempi metsästys- ja vahtivietti eikä se päästä vieraita yhtä helposti pihalle. Sileäkarvaisella muunnoksella onkin hyvä hajuaisti.
Kambodža paralympialaisissa

Kambodža on osallistunut paralympialaisiin viidesti. Maa ei ole voittanut toistaiseksi yhtään mitalia, eikä se ole ottanut osaa talviparalympialaisiin. Maan suurin joukkue oli vuoden 2000, jolloin maalla oli peräti 11 urheilijan joukkue. Toisaalta maalla oli niissä kisoissa lentopallojoukkue mukana. Sen jälkeen maalla on ollut yhden tai kahden urheilijan joukkue kisoissa.
Osallistumiskerrat

| Paralympialaiset | Urheilijoita | Kultaa | Hopeaa | Pronssia | Yhteensä | Sija |
| --- | --- | --- | --- | --- | --- | --- |
| 2000  2000 Sydney | 11 | 0 | 0 | 0 | 0 | – |
| 2004  2004 Ateena | 2 | 0 | 0 | 0 | 0 | – |
| 2008  2008 Peking | 1 | 0 | 0 | 0 | 0 | – |
| 2012  2012 Lontoo | 1 | 0 | 0 | 0 | 0 | – |
| 2016  2016 Rio de Janeiro | 1 | 0 | 0 | 0 | 0 | – |
| 2020  2020 Tokio | 1 | 0 | 0 | 0 | 0 | – |
| Yhteensä | Yhteensä | 0 | 0 | 0 | 0 | 0 |
Kambodža kesäparalympialaisissa 2004

Kambodža osallistui Ateenan vuoden 2004 kesäparalympialaisiin joukkueella, johon kuului kaksi yleisurheilijaa. Kyseessä oli maan vasta toinen esiintyminen paralympialaisissa, eikä se saavuttanut mitaleita.
Joukkue > Yleisurheilu

Kimhor Nhork - Miesten 100 ja 200 metrin juoksut (Luokka:T44)
Botum Pov - Naisten 400 metrin juoksu (Luokka:T46)
Kambodža olympialaisissa

Kambodža osallistui olympialaisiin ensimmäisen kerran 1956, jolloin se oli mukana Tukholmassa järjestetyissä ratsastuslajeissa. Se osallistui olympialaisiin myös Tokiossa 1964 ja Münchenissä 1972 sekä kaikkiin kesäolympialaisiin Atlantasta 1996 lähtien. Talvikisoihin maa ei ole osallistunut. Se ei ole saavuttanut olympialaisissa yhtään mitali- eikä pistesijaa, eli sijoitusta kahdeksan parhaan joukkoon.
Saattaja Uisko

| Saattaja Uisko |
| --- | --- |


Aluksen vaiheet
Rakentaja:  Belgia
Laskettu vesille:  1938
Palveluskäyttöön:  1941
Poistui palveluskäytöstä:  Upotettu 16. syyskuuta 1943
Tekniset tiedot
Uppouma:  360 t
Pituus:  40 m
Leveys:  7 m
Syväys:  4,4 m
Propulsio:  Diesel
Nopeus:  12 solmua
Miehistöä:  19
Aseistus
Aseistus:  1 x 75 mm  1 x 40 mm   2 x 20 mm
Saattaja Uisko (aiemmin Celtic) oli Suomen merivartiolaitoksen vartiolaiva, joka talvi- ja jatkosodassa oli Suomen merivoimissa saattajana.
Valmistus

Alus rakennettiin Belgiassa 1938 ulkomerikalastustroolariksi.
Palvelus

Suomen merivartiolaitos osti aluksen vartiolaivaksi, joka liitettiin sotatoimien alkaessa Suomen merivoimiin. Talvisodassa alus kuului sisaraluksensa kanssa Ahvenanmaan saaristossa toimineeseen saattolaivueeseen. Jatkosodassa alus liitettiin saattajalaivueeseen, jossa se osallistui sukellusveneentorjuntaan Suomenlahdella. Alus upposi 16. syyskuuta 1943 ollessaan Kerin majakan pohjoispuolella vartiotehtävissä sisaraluksensa Tursaan kanssa. Neuvostoliiton ilmavoimien lentokone ilmestyi pilvistä moottorit sammutettuina ja pudotti alusta kohti torpedon, joka osui aluksen ohjaushytin kohdalle ja katkaisi aluksen. Kahdeksan miehistön jäsentä kuoli ja yksi pelastui.
Roth-Steyr M1907

| Roth-Steyr M1907 |
| --- | --- |

Tyyppi:  itselataava pistooli
Valmistaja:  Steyr Mannlicher
Valmistusmaa:   Itävalta-Unkari
Valmistusvuodet:  1908-1914
Tekniset tiedot
Kaliiperi(t):  8mm Roth–Steyr
Aseen pituus:  229 mm
Piipun pituus:  127 mm
Paino (tyhjänä):  1,0 kg
Kapasiteetti:  10 patruunaa
Ammuksen lähtönopeus:  n. 330 m/s
Tehokas kantama:  75 metriä
Roth-Steyr M1907 on itävalta-unkarilainen itselataava pistooli, jonka suunnitteli Karel Krnka.
Käyttöönotto

Ase hyväksyttiin Itävalta-Unkarin armeijan palveluskäyttöön vuonna 1909 lähinnä ratsuväelle. Kyseessä oli ensimmäinen kerta, kun jokin suurvalta otti itselataavan pistoolin palvelusaseekseen.
Ominaisuudet

Aseessa on varsin omalaatuinen sulkujärjestelmä. Lukko on hyvin pitkä ja sen takapää on umpinainen lukuun ottamatta sen läpi kulkevaa iskuria, mutta etupää on ontto ja aseen koko piippu mahtuu sen sisään. Aseen lauetessa piippu ja luisti perääntyvät onton rungon sisällä noin 12 mm:n matkan.
Käännös suomeksi
Saattaja 762

| Saattaja 762 |
| --- | --- |

Aluksen vaiheet
Rakentaja:  Crichton-Vulcan, Turku
Palveluskäyttöön:  Elokuussa 1941
Tekniset tiedot
Uppouma:  335 t
Pituus:  31 m
Koneteho:  500 hv
Propulsio:  höyryhiili
Nopeus:  10 solmua
Aseistus
Aseistus:  1 × 55 mm  2 × 20 mm Madsen  syvyyspommeja
Saattaja 762 oli Suomen merivoimien saattaja.
Valmistus

Moskovalainen Masinoimport tilasi 9. syyskuuta 1939 Wärtsilä Crichton-Vulcanilta Turusta neljä kookasta hinaajaa. Talvisodan alettua Suomen hallitus siirsi alukset nimiinsä. Ne laskettiin vesille huhtikuussa 1941 ja toimitettiin merivoimille keväällä 1942. Alus otettiin Suomen merivoimien palvelukseen elokuussa 1941.
Palvelus

Se oli 1942-1944 saattajana osallistuen 1944 Suomenlahdella rannikkojoukkojen evakuointeihin. Alus ja sen kolme sisarta toimitettiin alkuperäiselle tilaajalleen sodan päätyttyä 26. lokakuuta 1944.
Alus liitettiin Neuvostoliiton laivastoon sähkömagneettisina miinanraivaajina. Se aseistettiin kahdella tykillä ja kahdella konekiväärillä ja alus palveli sodan loppuun miinanraivaajan ja tukikohtien suojaajina Suomenlahdella. Alus sai nimen emtsts 71. Sodan jälkeen alus riisuttiin aseista ja se toimitettiin siviiliin hinaajaksi.
Kalle Arantola

| Kalle Arantola> Henkilötiedot |
| --- | --- |
Koko nimi:  Kalle Reino Arantola
Syntynyt: 24. syyskuuta 1913 Sotkamo
Kuollut: 12. helmikuuta 1940 Kuhmo
Uran tiedot
Laji:  hiihtoalpinismi, sotilaspartiohiihto ja maastohiihto 
| Mitalit | Mitalit | Mitalit |  |
| --- | --- | --- | --- |
|  Suomen sotilaspartiohiihtojoukkue Garmisch-Partenkirchenin kisojen ampumapenkalla. Sijoitus Suomen joukkueella oli toinen. |  Suomen sotilaspartiohiihtojoukkue Garmisch-Partenkirchenin kisojen ampumapenkalla. Sijoitus Suomen joukkueella oli toinen. |  Suomen sotilaspartiohiihtojoukkue Garmisch-Partenkirchenin kisojen ampumapenkalla. Sijoitus Suomen joukkueella oli toinen. |  |
Maa:   Suomi
Miesten Sotilaspartiohiihto, näytöslaji
|  Olympialaiset  |  Olympialaiset  |  Olympialaiset  |  |
|  Hopeaa | Garmisch-Partenkirchen 1936 | Sotilaspartiohiihto |  |
Kalle Reino Arantola (24. syyskuuta 1913 Sotkamo – 12. helmikuuta 1940 Kuhmo) oli suomalainen ampumahiihtäjä. Arantola osallistui talviolympialaisiin vuonna 1936.
Kanangaöljy

Kanangaöljyä näyteputkilossa.
Tuoksuilangian kukkia, joista kanangaöljyä tuotetaan.
Kanangaöljy on varsinkin hajuvesiteollisuudessa käytettävää eteeristä öljyä, jota saadaan Filippiineillä ja Indonesiassa kotoperäisenä kasvavan tuoksuilangian (Cananga odorata, tunnetaan myös nimellä ylang-ylang) kukista. Puun viljely on levinnyt myös Polynesiaan, Mikronesiaan ja Melanesiaan.
Öljyä käytetään myös aromaterapiassa. Antropologi Margaret Mead kuvasi sen käyttöä Tyynenmeren saarilla lemmenrohtona.
Öljyn vienti muodostaa lähes 30 prosenttia Komorien vientituloista.
Kanangaöljyn CAS-numero on 68606-83-7.
Aiheesta muualla

ChemBlink: Cananga Oil (englanniksi)
Rosa Sillanpää

| Rosa Sillanpää |
| --- | --- |

Kansanedustaja
 5.9.1922–17.10.1923  
Ryhmä/puolue:  SSTP
Vaalipiiri:  Hämeen läänin eteläinen
Henkilötiedot
Syntynyt: 18. kesäkuuta 1888 Hauho
Kuollut: 6. lokakuuta 1929 (41 vuotta) Helsinki
Ammatti:  toimittaja, toimitsija
Rosa Amanda Sillanpää (v. 1906–1907 Valoranta, synt. Wiik, 18. kesäkuuta 1888 Hauho – 6. lokakuuta 1929 Helsinki) oli suomalainen poliitikko, joka toimi sosialistisen työväenpuolueen kansanedustajana vuosina 1922–1923. Sillanpään eduskuntakausi päättyi syksyllä 1923, jolloin viranomaiset lakkauttivat puolueen, ja hän sai lähes kahden vuoden vankeustuomion poliittisesta toiminnastaan.
Poliittinen ura

Hauholla syntynyt Sillanpää työskenteli Helsingissä muun muassa kirjapainossa ja ravintolakassana. Hän liittyi työväenliikkeeseen vuoden 1905 suurlakon jälkeen, ja kuului seuraavan vuosikymmenen alussa Pasilan työväenyhdistyksen naisosaston johtokuntaan.
Myöhemmin Sillanpää keskittyi perheeseensä ja palasi työväenliikkeeseen vasta sisällissodan jälkeen, jolloin hän oli keväällä 1920 perustamassa sosialistista työväenpuoluetta. Joulukuussa 1920 Sillanpää valittiin eronneen Olga Leinosen tilalle Sosialidemokraattisen Naisliiton liittotoimikuntaan, ja näin Fiina Pietikäisen, Mimmi Kanervon, Elin Fagerholmin ja Sillanpään muodostama oppositio onnistui valtaamaan liiton kommunisteille. Tammikuussa 1922 hänet valittiin puoluetoimintojen uudelleenjärjestelyn yhteydessä perustettuun SSTP:n naissihteeristöön. Sillanpää työskenteli myös Työläisnaisen ja Työläis- ja Talonpoikaisnaisten lehden toimittajana. Lisäksi hän oli Helsingin kaupunginvaltuuston jäsen.
Sillanpää valittiin eduskuntaan vuonna 1922. Kansanedustajantyö päättyi elokuussa 1923, kun hänet määrättiin pidätettäväksi niin sanotun suuren kommunistijutun yhteydessä. Kesäkuussa 1924 Sillanpää sai Turun hovioikeudelta 1 vuoden ja 9 kuukauden vankeustuomion, jonka hän suoritti Hämeenlinnan naisvankilassa. Itä ja Länsi -lehdessä Sillanpää kertoi vankilaan lähtiessään vielä omanneensa joitakin ”jätteitä porvarillisen maailman ihanteista”, mutta näki vankeusajan karaisseen luokkataistelijan ominaisuuksiaan. Hän piti myös vankilassa suorittamaansa itseopiskelua hyödyllisenä.
Sillanpää vapautui vuonna 1926, jonka jälkeen hän työskenteli Suomen Rakennustyöväen Liiton toimitsijana kuolemaansa saakka. Sillanpää kuoli pitkäaikaisen sairauden jälkeen lokakuussa 1929. Hänet on haudattu Malmin hautausmaalle.
Yksityiselämä

Rosa Sillanpään ensimmäinen puoliso oli Kauhajoelta[lähde? ] kotoisin ollut veturimies John Konstantin Sillanpää (s. 1879), jonka kanssa hän avioitui 1907. Pariskunnalla oli neljä lasta. Sisällissodan aikana John Konstantin Helsingin punakaartiin, ja sai kahden vuoden tuomion valtiopetoksesta. Suuren kommunistijutun yhteydessä hän sai vankeutta lähes 7 vuotta. Hieman ennen kuolemaansa vuonna 1929 Rosa Sillanpää avioitui porilaisen kansanedustajan Nestori Arosen kanssa. Pariskunnalla oli yksi lapsi.
Aiheesta muualla

Kuvia tai muita tiedostoja aiheesta Rosa Sillanpää Wikimedia Commonsissa
Kanamäen veljekset

Iiska Kanamäki (13. huhtikuuta 1864 – 1940-luku) ja Joonas Kanamäki (28. toukokuuta 1874 – 1940-luku) eli Kanamäen veljekset olivat jalasjärveläinen kulkuripari, joka tuli tunnetuksi muissakin Etelä-Pohjanmaan kunnissa, etenkin Peräseinäjoella ja Ilmajoella 1900-luvun alkuvuosikymmeninä. 
Heistä vanhempi Iiska oli ilmeisesti kehitysvammainen ja nuorempi Joonas ilmeisesti kuuromykkä, ja heitä pidettiin omana aikanaan eräänlaisina kylähulluina.
Miehet olivat kotoisin Jalasjärven Koskuen kylästä. He olivat velipuolia: Iiska syntyi vanhempiensa aviolapsena, Joonas taas Iiskan isän kuoltua äidille aviottomana kymmentä vuotta myöhemmin. Leskiäiti avioitui uudelleen kurikkalaisen Iisakki Mikinpoika Kanamäen kanssa vuonna 1882, jolloin molemmat pojat saivat tämän sukunimen. Heidän sukunimekseen mainitaan myös Mansikkaviita, Korvenmaa ja Hunnakko.
Huonosta hygieniastaan tunnetut Kanamäen veljekset kiertelivät Jalasjärven ja lähipitäjien kyliä ja elättivät itsensä kaupustelulla ja kerjuulla sekä keräämällä lumppua eli tekstiilijätettä, jota tuolloin käytettiin paperin ja lumppuvillan valmistuksessa. He tekivät taloissa myös tilapäistöitä, kuten halonhakkuuta.
Suomen Kuvalehti julkaisi veljeksistä Paavo Nevalan ottaman valokuvan palstallaan Eri tahoilta Suomea numerossa 4/1924. Kuvatekstissä kirjoitettiin: ”Näyttelijöille tyyppejä tutkittavaksi. Koko Etelä-Pohjanmaalla tunnetut n. k. Kanamäen veljekset. Aikaisemmin he ovat elättäneet itseään pienellä kaupustuksella, mutta nykyään kulkevat he vain ’visiiteillä’.”
Kanamäen veljekset ovat mukana sivuhahmoina Jorma Panulan ja Tapio Parkkisen Jokioopperassa, joka sai kantaesityksensä Ilmajoen musiikkijuhlilla kesäkuussa 1983. Veljeksiä esittivät Jyrki Kovaleff ja Antti Seppä.
Aiheesta muualla

Kanamäen veljekset, valokuva, Jalasjärvi-seura, Finna-tietokanta.
Jalasjärveläiset Kanamäen veljekset Iiska ja Joonas, valokuva, Museoviraston kansatieteellinen kokoelma, Finna-tietokanta.
Kanamysiini

| --- | --- |

Kanamysiini
Systemaattinen (IUPAC) nimi
(2R,3S,4S,5R,6R)-2-(aminometyyli)-6-[(1R,2R,3S,4R,6S)-4,6-diamino-3-[(2S,3R,4S,5S,6R)-4-amino-3,5-dihydroksi-6-(hydroksimetyyli)oksan-2-yyli]oksi-2-hydroksisykloheksyyli]oksioksaani-3,4,5-trioli
Tunnisteet
CAS-numero: 59-01-8
ATC-koodi: A07AA08
PubChem CID: 6032
DrugBank: DB01172
Kemialliset tiedot
Kaava: C18H36N4O11 
Moolimassa: 484,499
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika: 2,5
Ekskreetio: Virtsan mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen, intravenoosi, intramuskulaarinen
Kanamysiini (KM, Kantrex, Kanamycin A) on aminoglykosidi ja antibiootti. Lääke oli yleisesti käytössä vuoteen 1960 tultaessa, joskin Ilmari Vartiainen esittelee sen teoksessaan uutena lääkeaineena.
Lääkeainetta on käytetty tuberkuloosin hoidossa sekä stafylokokkien, kolibakteerien aiheuttamien ja lavantauti-infektioiden hoitoon.
Lääkettä annettiin im. -ruiskeina lihaksensisäisesti. Annostus oli 1 gramma/vrk joko kerran taikka kahdesti. Tuberkulooseissa lääkettä annettiin 2–3 x/viikko.
Kanamysiinillä oli ototoksista eli kuulohermotusta ja munuaisia vahingoittavaa haittavaikutusta.
Kanamysiinin kemiallinen kaava on C18H36N4O11, moolimassa 484,499 g/mol ja CAS-numero 8063-07-8.
Aiheesta muualla

PubChem: Kanamycin (englanniksi)
DrugBank: Kanamycin (englanniksi)
Katabathmos Megas

| Katabathmos Megas> Κατάβαθμος Μέγας.Sijainti |
| --- | --- |
 Katabathmos Megas
Koordinaatit:  31°33′10″N, 25°09′10″E
Valtio:  Egypti
Paikkakunta:  Sollum, Matruh
Historia
Tyyppi:  kaupunki
Kulttuuri:  antiikki
Valtakunta:  Ptolemaiosten valtakunta Rooman valtakunta Bysantin valtakunta(?)
Alue:  Egypti
Infobox OKNimi-testi OK: 
Katabathmos Megas (m.kreik. Κατάβαθμος Μέγας, lat. Catabathmus Maior/Magnus, Catabathmos) oli antiikin aikainen kaupunki Egyptissä. Se sijaitsi Marmarikassa Välimeren rannikolla. Nykyisin sen paikalla sijaitsee Sollumin kaupunki.
Katabathmos, suomeksi ”Laskeutuminen”, sijaitsi Egyptin ja Libyan Kyrenaikan rajaseudulla samannimisellä niemellä, jota pidettiin ptolamaiolaisen ja roomalaisen Egyptin sekä Kyrenaikan rajana. Sen paikka on myös lähellä nykyisten Egyptin ja Libyan valtioiden rajaa. Kaupungin kohdalla on jyrkkä rinne, jonka yläpää on noin 180 metrin korkeudella merestä. Kulku ei ole mahdollista suoraan rantaa seuraten vaan hankalammin yläkautta. Näin se muodosti luonnollisen rajan. Strabon mainitsee paikan Egyptin länsirajana. Antiikin kirjallisuudessa sen mainitsevat myös muun muassa Polybios, Pomponius Mela, Plinius vanhempi ja Orosius. Paikka tunnettiin myös nimellä Tetrapyrgia, ”Neljä tornia”, mikä kertoo sen olleen linnoitettu. Sen sataman nimi oli Plynos (Plynos Limen).
Kalifornianripsiäinen

| Kalifornianripsiäinen |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Alaluokka::  Siipikantaiset Pterygota
Ylälahko::  Neoptera
Lahko::  Ripsiäiset Thysanoptera
Alalahko::  Pistinripsiäiset Terebrantia
Heimo::  Ripsiäiset Thripidae
Alaheimo::  Thripinae
Suku::  Frankliniella
Laji::  occidentalis
Kaksiosainen nimi
 Frankliniella occidentalis  (Pergande, 1895) 
Katso myös
   Kalifornianripsiäinen Wikispeciesissä   Kalifornianripsiäinen Commonsissa 
Infobox OKNimi-testi OK: 
Kalifornianripsiäinen (Frankliniella occidentalis) on läntisestä Yhdysvalloista kotoisin oleva tuhohyönteinen. Se on levinnyt sieltä kasvien mukana mm. Eurooppaan. Pohjoismaissa se esiintyy kasvihuonetuholaisena. Kalifornianripsiäisen koiras on pituudeltaan 1,26–1,31 mm ja naaras 1,66–1,7 mm [lähde? ]. Yleensä yksilöt ovat kaksivärisiä eli tummia vaalein kuvioin tai vaaleita tummin kuvioin.
Kalifornianripsiäisen voi helposti sekoittaa tupakkaripsiäiseen (Thrips tabaci), mutta on tätä jonkin verran pienempi sekä väriltään vaaleampi sekä muihin Frankliniella-suvun lajeihin.
Kalifornianripsiäinen aiheuttaa haittaa kasveille rikkomalla pistävillä suuosillaan lehtien soluja ja imemällä ne kasvinesteistä tyhjiksi. Toinen haitta on, että ne voivat levittää tospoviruksiin kuuluvia virustauteja, kuten tomaatin pronssilaikkuvirusta (TSWV Tomato spotted wilt virus) ja palsamin kuoliolaikkuvirusta (INSV Impatiens necrotic spot virus).
Suomessa kalifornianripsiäinen ei talvehdi avomaalla, mutta voi siirtyä moniruokaisena kesäisin kasvihuoneiden ympäristöön erilaisille ruohovartisille kasveille. Kasvihuoneen pitäminen kylmillään talvella hävittää kalifornianripsiäiset.
Kalifornianripsiäisen biologiseen torjuntaan soveltuvat petopunkit ja Orius-suvun rikkaluteet.
Aiheesta muualla

Laji.fi: Kalifornianripsiäinen (Frankliniella occidentalis)
Vieraslajit: Kalifornianripsiäinen (Frankliniella occidentalis)
ITIS: Frankliniella occidentalis (englanniksi)
Centre for Agriculture and Biosciences International (CABI): Frankliniella occidentalis (western flower thrips) (englanniksi)
Pherobase: Semiochemicals of Frankliniella occidentalis, the Western flower thrips (englanniksi)
Kansan unioni

| Kansan unioni> NUPES |
| --- | --- |
  
  
  
Perustettu:  1. toukokuuta 2022
Johtaja:  Jean-Luc Mélenchon
Poliittinen kirjo:  Vasemmisto
Kansalliskokous:  151 / 577
Senaatti:  87 / 348
Euroopan parlamentti:  18 / 79
Kotisivu:  https://nupes-2022.fr/
Infobox OKNimi-testi OK: 
Kansan unioni (ransk. Nouvelle Union populaire écologique et sociale, NUPES tai Nupes, uusi ekologinen ja sosiaalinen kansan unioni) on ranskalainen poliittinen liittouma, jota johtaa pitkän linjan vasemmistopoliitikko Jean-Luc Mélenchon. Vasemmistoliittouma koostuu Mélenchonin ennen liittouman perustamista johtamasta vasemmistopuolueesta, sosialisteista, vihreistä ja kommunisteista. Liittouma perustettiin vuoden 2022 Ranskan presidentinvaalin jälkeen. Liittouma pyrki tekemään Mélenchonista maan pääministerin kesäkuussa 2022 järjestetyissä parlamenttivaaleissa. Parlamenttivaaleissa NUPES sijoittui toiseksi suurimmaksi.